b'\n_START_ARTICLE_\nMarija \xc5\xa0erifovi\xc4\x87\n_START_SECTION_\nMuzikin\xc4\x97 kajera\n_START_PARAGRAPH_\nMarija \xc5\xa0erifovi\xc4\x87 u\xc5\xbeaugo serb\xc5\xb3-bosni\xc5\xb3 meninink\xc5\xb3 \xc5\xa1eimoje. Jos mama \xe2\x80\x93 grup\xc4\x97s Ethno atlik\xc4\x97ja Verica \xc5\xa0erifovi\xc4\x87, t\xc4\x97vas Rajko \xe2\x80\x93 turk\xc5\xb3 kilm\xc4\x97s. Marija prad\xc4\x97jo dainuoti nuo pirmos klas\xc4\x97s vidurin\xc4\x97je mokykloje. Prad\xc5\xbeioje dainavo liaudies dainas, po to ir pop muzikos, Whitney Houston repertuaro; 12 met\xc5\xb3 \xc5\xa0erifovi\xc4\x87 atliko dain\xc4\x85 I Will Always Love You (tai buvo pirmas jos vie\xc5\xa1as pasirodymas). Marija studijavo auk\xc5\xa1tojoje muzikos mokykloje, buvo ekonomikos student\xc4\x97. 2003 m. prad\xc4\x97jo profesionalios daininink\xc4\x97s karjer\xc4\x85. Pirmasis solinis albumas \xe2\x80\x93 Naj, Najbolja. Dalyvavo Budva muzikos festivalyje (Bol do ludila u\xc5\xbe\xc4\x97m\xc4\x97 auk\xc5\xa1tas vietas muzikos topuose)._NEWLINE_2005 m. vasar\xc4\x85 Marija \xc5\xa0erifovi\xc4\x87 i\xc5\xa1leido singl\xc4\x85 Agonija; k\xc5\xabrinys I believe it (Olo lipis) \xe2\x80\x93 graik\xc5\xb3 daininink\xc4\x97s Despina Vandi konversija). Tais pa\xc4\x8diais metais dalyvavo serb\xc5\xb3 pop muzikos festivalyje \xe2\x80\x9eBeovizija\xe2\x80\x9c, tarpin\xc4\x97je Serbijos ir Juodkalnijos atrankos etape \xc4\xaf Eurovizij\xc4\x85, su daina Ponuda u\xc5\xbe\xc4\x97m\xc4\x97 18-\xc4\x85 viet\xc4\x85. V\xc4\x97liau nugal\xc4\x97jo serb\xc5\xb3 radijo festivalyje U nedelju, apdovanota atskiru prizu. 2006 m. \xc5\xa0erifovi\xc4\x87 su Bez Ljubavi i\xc5\xa1leido antr\xc4\x85j\xc4\xaf album\xc4\x85.\n_START_SECTION_\nEurovizija 2007 m.\n_START_PARAGRAPH_\n2007 m. vasario 21 d. Belgrado Sava Centar hal\xc4\x97je \xc5\xa0erifovi\xc4\x87 sureng\xc4\x97 savo pirm\xc4\x85j\xc4\xaf koncert\xc4\x85 (4000 \xc5\xbei\xc5\xabrov\xc5\xb3), o pavasar\xc4\xaf i\xc5\xa1leido singl\xc4\x85 Bez tebe. Kovo 8 d. dalyvavo Beovizija festivalyje, kuriame po Serbijos nepriklausomyb\xc4\x97s rengta atskira serb\xc5\xb3 atlik\xc4\x97j\xc5\xb3 atranka \xc4\xaf Eurovision Song Contest 2007. Su balade Molitva (\xe2\x80\x9eMalda\xe2\x80\x9c) u\xc5\xbe\xc4\x97m\xc4\x97 2-\xc4\x85 viet\xc4\x85, pateko \xc4\xaf Eurovizijos pusfinal\xc4\xaf, konkurso pusfinalyje pateko \xc4\xaf de\xc5\xa1imtuk\xc4\x85, u\xc5\xbesitikrindama viet\xc4\x85 finale, o v\xc4\x97liau nugal\xc4\x97jo finaliniame konkurse Helsinkyje._NEWLINE_Po pergal\xc4\x97s Suomijoje rengiamas reklaminis vaizdo klipas, dokumentinis filmas apie pasirengim\xc4\x85 konkursui, ruo\xc5\xa1iamasi gastroliuoti po Europ\xc4\x85 (Bosnija ir Hercegovina, Kroatija, Makedonija, \xc5\xa0veicarija, Graikija). Daina Molitva i\xc5\xa1versta \xc4\xaf angl\xc5\xb3, suomi\xc5\xb3, rus\xc5\xb3 kalbas, \xc4\xafra\xc5\xa1yta muzikin\xc4\x97 versija. La\xc5\xbeyb\xc5\xb3 punktuose serb\xc5\xb3 daininink\xc4\x97 Marija \xc5\xa0erifovi\xc4\x87 kartu su atlik\xc4\x97jais kaip Verka Serdiu\xc4\x8dka (Ukraina) ir Dmitrijus Koldunas (Baltarusija) buvo laikoma favorite, galin\xc4\x8dia laim\xc4\x97ti dain\xc5\xb3 konkurs\xc4\x85.'